సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
షకీలా ‘శీలవతి’కి సెన్సార్ కష్టాలు!
తను నటించిన 250వ సినిమాగా ‘శీలవతి’ని ప్రమోట్ చేసుకుంటున్న నటి షకీలాకు సెన్సార్ బోర్డు నుంచి షాక్ తగిలినట్టుగా వార్తలు వస్తున్నాయి.
Samayam Telugu | Updated:
Jun 13, 2018, 02:38PM IST
తను నటించిన 250వ సినిమాగా ‘శీలవతి’ని ప్రమోట్ చేసుకుంటున్న నటి షకీలాకు సెన్సార్ బోర్డు నుంచి షాక్ తగిలినట్టుగా వార్తలు వస్తున్నాయి. ఈ సినిమాకు సెన్సార్ బోర్డు ఆదిలోనే అభ్యంతరం చెప్పిందట. ఈ సినిమా టైటిల్‌ను సెన్సార్ బోర్డు ఆమోదించడం లేదని సమాచారం. టైటిల్ మార్చాలని బోర్డు షకీలాకు స్పష్టం చేసినట్టుగా వార్తలు వస్తున్నాయి. ఈ టైటిల్‌కు తాము ఓకే చెప్పలేమని సెన్సార్ బోర్డు స్పష్టం చేసినట్టుగా తెలుస్తోంది.
అయితే ముందు ఈ సినిమాను చూడాలని షకీలా వాదిస్తోంది. సినిమాను చూసిన తర్వాత అభ్యంతరాలు చెప్పాలని, సినిమా చూడకుండానే అభ్యంతరాలు చెబితే ఎలా? అనేది ఆమె వాదన. తన సినిమాకు ‘శీలవతి’ అనే టైటిల్ కరెక్టు అని షకీలా స్పష్టం చేస్తోంది. ఈ విషయంలో సెన్సార్ బోర్డుతో పోరాడతాను అని ఆమె ప్రకటించింది.